Ilka Štuhec

Ilka Štuhec (sündinud 26. oktoobril 1990 Slovenj Gradecis) on Sloveenia mäesuusataja.

2014. aasta taliolümpiamängudel Sotšis osales ta neljal alal ning parima kohana sai ta kiirlaskumises kümnenda koha.

Hooajast 2017–2018, sealhulgas 2018. aasta taliolümpiamängudest, jäi ta vigastuse tõttu eemale.

Tema esimesed maailmameistrivõistlused olid 2013. aastal Schladmingis, kus tema parimaks kohaks jäi ülisuurslaalomis saadud kuues koht. 2015. aasta maailmameistrivõistlustel Beaver Creekis saavutas ta parima koha Alpi kahevõistluses, kus oli seitsmes. 2017. aasta maailmameistrivõistlustel tuli ta maailmameistriks kiirlaskumises.

2019. aastal tuli ta uuesti kiirlaskumise maailmameistriks.

Maailma karikasarjas tegi ta debüüdi 17. märtsil 2007 vaid 16-aastaselt. Esimese etapivõidu ja ühtlasi esimese poodiumikoha sai ta MK-sarjas 2. detsembril 2016 Lake Louise'is kiirlaskumises.

Hooajal 2016–2017 saavutas ta maailma karikasarja üldarvestuses teise koha.

2017. aastal valiti ta Sloveenia aasta naissportlaseks.

 Saavutused 
 Maailmameistrivõistlustel 
 2017  Sankt Moritzis 
  maailmameister kiirlaskumises
 2019  Åres
  maailmameister kiirlaskumises

 Juunioride maailmameistrivõistlustel 
 2007  Flachaus
  maailmameister suurslaalomis
  maailmameister Alpi kahevõistluses
 2008  Formigalis
  maailmameister Alpi kahevõistluses

 Maailma karikasarjas 
 Üldkarikas
 2. koht: 2017
 Ülisuurslaalomi karikas
 2. koht: 2017
 Kiirlaskumise karikas
 1. koht: 2017
 Alpi kahevõistluse karikas
 1. koht: 2017

Ilka Štuhec on osalenud (seisuga 16. veebruar 2019) 145 MK-etapil ja jõudnud esikolmikusse 17 korral, millest üheksal korral on ta võitnud.

 Maailma karikasarja etapivõidud 
Jrk-nrAastaKuupäevKohtRiikAla1.2016 2. detsember   Lake Louise    kiirlaskumine2.2016 3. detsember   Lake Louise    kiirlaskumine3.2016 16. detsember   Val d'Isère    Alpi kahevõistlus4.2016 17. detsember   Val d'Isère    kiirlaskumine5.2017 29. jaanuar   Cortina d'Ampezzo    ülisuurslaalom6.2017 25. veebruar   Crans-Montana    ülisuurslaalom7.2017 15. märts   Aspen    kiirlaskumine8.2018 18. detsember   Val Gardena    kiirlaskumine9.2018 19. detsember   Val Gardena    ülisuurslaalom

 Välislingid 

 Ilka Štuhec FIS-i lehel

Kategooria:Sloveenia mäesuusatajad
Kategooria:Sündinud 1990